ด้วยความที่อยากทานอาหารซีฟู้ดขึ้นมาอย่างกระทันหัน จะไปถึงพัทยาก็คงหายอยากเสียก่อน เลยตรงดิ่งมาที่นี่เลยครับ ร้านเล็กกุ้งเผา ร้านอาหารทะเลเล็กๆตรงหัวโค้งถนนเสนาฯ1 ร้านไม่กว้างมากเท่าไหร่ครับ มีโซนห้องแอร์ และ พายนอก มีโต๊ะประมาณ15 โต๊ะ อาหารที่นี่ก็เน้นอาหารทะเลยหลากหลายเมนูครับ สำหรับเมนูที่สั่งมาวันนี้ก็ตามนี้เลย
-ฮ้อยจ๊อปู
อันนี้แนะนำครับ ยกนิ้วให้ ปูเป็นปู
-หมึกย่าง
มาตัวใหญ่เต็มจานเลยครับ ย่างมาดีมากนะครับ แห้งกำลังดี ไม่แห้งจนเหนียว และ ไม่มีส่วนที่แฉะๆเหมือนไม่สุกเลย
-หอยเชลล์เผา
ย่างมาสุกกำลังดีครับ หอยเชลล์นี่ก็เกรดค่อนข้างดี ไม่ถึงกะพรีเมี่ยมนะครับ แต่ตัวก็หนาให้ได้เคี้ยวหนึบๆ
-กรรเชียงปู
มาเพียวๆ จิ้มกับน้ำจิ้มซีฟู้ดรสเด็ดเลยครับ อร่อยครับ เพลินไปเลย
-ข้าวผัดปู
เมนูนี้ธรรมดานะครับ แห้งไปหน่อย 
-ผัดผักกระเฉดหมูกรอบ
รสชาติดีครับ เข้มข้นอร่อย กินกับข้าวสวยนี่จะสุดยอดเลย

ร้านนี้เสียอยู่2อย่างครับ คือเรื่องที่จอดรถ และ พนักงานที่เป็นต่างด้าวล้วน คุยกันเข้าใจบ้าง ไม่เข้าใจบ้าง ใช้จำไม่ใช้จดเลยครับ สุดท้ายสั่งไปก็ลืม ตามอยู่ 3 รอบ เค้าคงไม่เข้าใจด้วยล่ะครับว่าเราตามอาหาร มีเดินมาถามว่าสั่งเพิ่ม หรือ สั่งไปแล้วด้วย ทำให้การรับประทานขาดช่วงนะครับอย่างนี้ เสียบรรยากาศหมด

คะแนนที่ให้นี่ผมหักเรื่องข้อเสียนะครับ เลยให้ 3 ดาวไป ส่วนเรื่องรสชาติถือว่าโอเค เมนูทั้งหมดราคารวม 1200 บาท รวมน้ำครับ ใครอยู่ใกล้เคียงรึผ่านมาลองแวะได้นะครับ อร่อยดีเหมือนกันนะเอยยย